Muistikuntoutus hidastaa tutkitusti toimintakyvyn heikkenemistä. Muistikuntoutuksen tavoitteena on pidentää asiakkaan itsenäistä elämää ja parantaa elämänlaatua. Kuntoutuksessa otetaan huomioon muistisairauksien erityispiirteet. Apuna voidaan käyttää tuttuja virikkeitä, kuten musiikkia, kuvia ja esineitä. Muistisairaan fysioterapia kannattaa aloittaa mahdollisimman varhain, sillä muistisairauden edetessä liikunta- ja toimintakyky heikkenevät merkittävästi.